Βαλκανική Ένωση Επιτραπέζιας Αντισφαίρισης

Η Βαλκανική Ένωση Επιτραπέζιας Αντισφαίρισης (αγγλικά: Balkan Table Tennis Union, BTTU) είναι ο ανώτερος οργανισμός που διατηρεί την εποπτεία του αθλήματος της επιτραπέζιας αντισφαίρισης στη Βαλκανική χερσόνησο. Ιδρύθηκε στις 4 Οκτωβρίου του 1991, ενώ η πρώτη διοργάνωση επιτραπέζιας αντισφαίρισης στα Βαλκάνια δημιουργήθηκε το 1963. Συνεργάζεται με την Διεθνή Ομοσπονδία Επιτραπέζιας Αντισφαίρισης (ITTF) και την Ευρωπαϊκή Ομοσπονδία Επιτραπέζιας Αντισφαίρισης (ETTU). Η BTTU ασχολείται με όλα τα θέματα που σχετίζονται με την επιτραπέζια αντισφαίριση σε βαλκανικό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 10 ομοσπονδίες μέλη της, καθώς και την οργάνωση των βαλκανικών διοργανώσεων, όπως το Βαλκανικό Πρωτάθλημα U21. Ο πρόεδρός της από το 2013 είναι ο Άρμπεν Μεσάι.

Ιστορία 
Η πρώτη διοργάνωση επιτραπέζιας αντισφαίρισης που πραγματοποιήθηκε μεταξύ των Βαλκανικών χωρών ήταν οι Προβαλκανικοί Αγώνες Επιτραπέζιας Αντισφαίρισης. Οι Αγώνες αυτοί δημιουργήθηκαν με πρωτοβουλία της Ελληνικής Φίλαθλης Ομοσπονδίας Επιτραπέζιας Αντισφαίρισης και μετά με τον συντονισμό και των άλλων Βαλκανικών ομοσπονδιών της Βουλγαρίας, της Ρουμανίας, της Τουρκίας και της Γιουγκοσλαβίας και σε μια συμφωνία που έχει συναφθεί κατά τη διάρκεια της συνεδρίασης στο Βαλκανικό Συνέδριο που διοργανώθηκε στην Αθήνα στις 13 με 14 Ιουλίου του 1963. 

Η Βαλκανική Ένωση Επιτραπέζιας Αντισφαίρισης ιδρύθηκε στις 4 Οκτωβρίου του 1991 κατά τη διάρκεια του 28ου Βαλκανικού Συνεδρίου Επιτραπέζιας Αντισφαίρισης που πραγματοποιήθηκε στην Επαρχία Σαγγάριου της Τουρκίας.

Πρόεδροι 
Οι διατελέσαντες Πρόεδροι είναι:
 1991−2001:  Αλί Αμπάλι
 2001−2002:  Οκτάι Τσιμέν
 2002−2004:  Κριστινέλ Ρομανέσκου
 2004−2005:  Αλεκσάνταρ Μάτκοβιτς
 2005−2006:  Χρήστος Χριστοδουλάτος
 2006−2007:  Οκτάι Τσιμέν
 2007−2008:  Στέφαν Κίτοφ
 2008−2009:  Οκτάι Τσιμέν
 2009−2010:  Κριστινέλ Ρομανέσκου
 2010−2012:  Οκτάι Τσιμέν
 2012−2013:  Σλάβκο Άντονιτς
 2013−τώρα:  Άρμπεν Μεσάι

Ομοσπονδίες μέλη
Οι 10 ομοσπονδίες μέλη της Βαλκανικής Ένωσης Επιτραπέζιας Αντισφαίρισης.

 - Αλβανική Ομοσπονδία Επιτραπέζιας Αντισφαίρισης
 - Ομοσπονδία Επιτραπέζιας Αντισφαίρισης Βοσνίας και Ερζεγοβίνης
 - Βουλγαρική Ομοσπονδία Επιτραπέζιας Αντισφαίρισης
 - Ελληνική Φίλαθλη Ομοσπονδία Επιτραπέζιας Αντισφαίρισης
 - Ομοσπονδία Επιτραπέζιας Αντισφαίρισης Κοσόβου

 - Ομοσπονδία Επιτραπέζιας Αντισφαίρισης Μαυροβουνίου
 - Ομοσπονδία Επιτραπέζιας Αντισφαίρισης Π.Γ.Δ.Μ.
 - Ρουμανική Ομοσπονδία Επιτραπέζιας Αντισφαίρισης
 - Σερβική Ομοσπονδία Επιτραπέζιας Αντισφαίρισης
 - Τουρκική Ομοσπονδία Επιτραπέζιας Αντισφαίρισης

Πρώην μέλη 

 - Γιουγκοσλαβική Ομοσπονδία Επιτραπέζιας Αντισφαίρισης
 - Ομοσπονδία Επιτραπέζιας Αντισφαίρισης Σερβίας και Μαυροβουνίου

Διοργανώσεις 
Η Βαλκανική Ένωση Επιτραπέζιας Αντισφαίρισης εγκρίνει τις ακόλουθες διοργανώσεις:

 Βαλκανικό Πρωτάθλημα (1963–2001, ανά έτος)
 Βαλκανικό Πρωτάθλημα U21 (2002-τώρα) (ανά έτος)
 Βαλκανικό Πρωτάθλημα Εφήβων (U18 & U15) (1988-τώρα) (ανά έτος)
 Βαλκανικό Πρωτάθλημα Βετεράνων (ανά έτος)

Δείτε επίσης 
Βαλκανικές Διοργανώσεις

Παραπομπές

Εξωτερικοί σύνδεσμοι
Επίσημη ιστοσελίδα της Βαλκανικής Ένωσης Επιτραπέζιας Αντισφαίρισης

Εθνικά μέλη της Βαλκανικής Ένωσης Επιτραπέζιας Αντισφαίρισης
Βαλκανική Ένωση Επιτραπέζιας Αντισφαίρισης
Αθλητισμός στα Βαλκάνια